als_Latn dik_Latn sag_Latn
Një president, disa drejtues klubi nga Ballshi e 27 policë ia arritën dje qëllimit dhe pasi shfrynë frustrimin e tyre provincial mbi ca zyrtarë e gjyqtarë apo lojtarë dhe tani dolën dhe në faqe të pare ë gazetës, sepse vetëm kështu mund të dalin, pasi kurrë nuk do të dilnin për ndonjë arritje sportive. Kaubojsat shfaqen një herë në 2-3 javë, nuk janë gjithnjë në të njëjtin vend, por zgjedhin fusha e stadiume të ndryshme. Në emër të krenarisë sportive të provincës, të nxitur dhe të ndjekur nga disa qindra mjeranë që papunësia ua ka bërë jetën “malore”, të veshur me kostume të shtrenja, dhunojnë pa asnjë teklif vetëm sepse sipas tyre padrejtësia duhet shoqëruar me vetëgjyqësi. Këta do të jenë sot në faqet e para të të gjitha mdiave sportive dhe do ta shijojnë këtë kënaqësi duke konsumuar një makiato mëngjesi me një ujë pa gaz në rrugicat e Bllokut në Tiranë. Ndërkohë që duhet të ishin qafë për qafë në ndonjë rajon policie të dhunuar deri në enjtje ashtu sikundër policia jonë mediocre sillet me mijërat e tjerë që guxojnë të bëjnë gjysmën e tyre. Ndërkohë, mijërat e tjerë, ata që do të shkojnë sot në Shkodër e Tiranë për të parë futboll të bukur, do t’I shohin në faqe të parë dhe do t’i “pështyjnë”, ndoshta dhe prej së vërteti. Mund edhe të mos iu kishim dhënë kaq shumë rëndësi, sepse tanimë banditët as biznes nuk janë më pasi askush nuk i “blen”, por në respekt të atyre mijërave duhet t’iu tregojmë se kush po e prish këtë futboll. Këta të Ballshit, të mos iu ngelë hatri, nuk janë të vetmit dhe nuk do të jenë as të fundit. Në “qelinë” virtuale kanë shokë plot. Kanë madje edhe shokë polica! Hë për hë na kanë ca si shumë lekë borxh! Në vend të fytyrave të tyre, sot do të ishin 15 mijë njerëz që do të ndjekin ndeshjen në Shkodër dhe Tiranë! 15 mijë herë 300 lekë i thonë 4.5 milionë lekë të vjetra. Të na kthejnë lekët të paktën!
Kaubojsa0
Share.
als_Latn est_Latn eng_Latn